Bendera

Bendera (moldāvu: Бендер; krievu: Бендеры; ukraiņu: Бендери), neoficiāli saukta arī Tigina (rumāņu: Tighina), ir pilsēta Moldovas austrumos Dņestras upes kreisajā krastā. Starptautiski neatzītās Piedņestras Moldāvu Republikas otrā lielākā pilsēta. Bendera ir viena no Piedņestras Moldāvu Republikas pilsētām ar ievērojamu moldāvu (rumāņu) iedzīvotāju skaitu. Vēsture Pilsēta ir pirmoreiz minēta 1408. gadā kā cietoksnis Moldāvijas vojevodas Aleksandru I laikā. Dokuments bija rakstīts senslāvu valodā un cietokšņa nosaukums bija Tjagjanakača (Тягянакача). Kopš 15. gadsimta otrās puses pilsēta pazīstama ar mūsdienu nosaukumu. 1538. gadā osmaņu sultāns Suleimans Lieliskais ieņēma pilsētu un nosauca par to Benderiem (Bender), šis nosaukums ieviesies krievu valodā. Lielā Ziemeļu kara laikā 1713. gadā Benderas cietoksnis bija sadursmju vieta starp bijušajiem sabiedrotajiem Zviedrijas karali Kārli XII un Ukrainas hetmani Ivanu Mazepu. Krievu-turku karu laikā Bendera vairākkārt nonāca krievu rokās, līdz 1812. gadā Krievija līdz ar visu Besarābiju to anektēja. Starp pasaules kariem un Otrā pasaules kara laikā pilsēta bija Rumānijas teritorijā. Piedņestras konflikta laikā Benderā tās stratēģiskā novietojuma dēļ notika sīvas kaujas un pilsēta gandrīz pilnībā pārgāja Piedņestras Moldāvu Republikas kontrolē. Cilvēki Pilsētā ir dzimuši: Emīls Konstantinesku (Emil Constantinescu, 1939-) - politiķis Ježijs Neimans (Jerzy Neyman, 1894-1981) - matemātiķis Atsauces Ārējās saites Vikikrātuvē par šo tēmu ir pieejami multivides faili. Skatīt: Bendera. Encyclopædia Britannica raksts (angliski) Mūsdienu Ukrainas enciklopēdijas raksts (ukrainiski) Krievijas Lielās enciklopēdijas raksts (2004-2017) (krieviski) Ebreju enciklopēdijas Austrumeiropā raksts (angliski)